

Gwasanaethau Cefnogi Llywodraethwyr

Cyngor Bwrdeistref Sirol Castell-nedd Port Talbot

Rhaglen Hyfforddiant

i Lywodraethwyr Ysgolion

a

Chlercod Cyrff Llywodraethu

**TYMOR Y GWANWYN 2023**

# Annwyl Lywodraethwr,

Mae'n bleser gennyf ddarparu copi i chi o raglen hyfforddiant llywodraethwyr Tymor yr Gwanwyn 2023. Mae'r rhaglen yn darparu ar gyfer amrywiaeth o sesiynau hyfforddiant gan roi'r cyfle i chi ddethol digwyddiad o'ch dewis a chynllunio'ch dyddiadur yn unol â hyn. **Sylwer, unwaith eto, y cynhelir yr hyfforddiant tymor yn rhithwir drwy 'TEAMS' ac hefyd wyneb yn wyneb mewn Canolfannau Dinesig. Mae'n parhau i fod yn hanfodol eich bod chi'n cadw lle ar unrhyw gwrs rydych am fod yn bresennol arno er mwyn i ni anfon y ddolen ymuno atoch os bydd y cwrs yn rhithwir, ac fel y gallwn sicrhau bod gennym niferoedd cyfyngedig os byddwn yn darparu'r cwrs wyneb yn wyneb. Hefyd cofiwch, os oes angen i chi ganslo cwrs am unrhyw reswm, rydym ond yn hysbysu'r llywodraethwyr hynny sydd wedi cadw lle.**

Ar draws y rhanbarth, cytunwyd y caiff sesiwn ei chanslo os yw'r nifer sy'n cadw lle ar gwrs ymlaen llaw yn llai nag 8. Felly mae'n bwysicach nag erioed eich bod yn cadw'ch lle ymlaen llaw. Os na allwch ddod i ddigwyddiad hyfforddi ar ôl i chi gadw lle, gofynnir i chi roi gwybod i chi am hyn.

Cofiwch fod gweithio mewn partneriaeth ar draws y rhanbarth yn golygu eich bod yn gallu cadw lle ar nifer o sesiynau hyfforddiant, a'u mynychu, mewn lleoliadau eraill a allai fod yn fwy addas i chi. Bydd mynd i ddigwyddiad hyfforddi gydag awdurdod lleol arall yn dal i gyfrif tuag at eich cofnod hyfforddiant yn eich awdurdod/ysgol leol. Dyma'r awdurdodau lleol sy'n bartneriaid: Castell-nedd Port Talbot, Abertawe, Sir Gâr, Sir Benfro, Powys a Cheredigion. Gwiriwch wrth gadw lle fod y cwrs penodol hwnnw'n agored i bob llywodraethwr ac nad yw ar gyfer ALl penodol, fel peth hyfforddiant AD. Gofynnir yn gwrtais i lywodraethwyr, os oes angen i chi ganslo'ch lle, gwnewch hynny gan ddefnyddio'ch cyfeiriad e-bost arferol, gan fod terfyn uchaf o ran presenoldeb gan rai cyrsiau a gallai gormod gadw lle arnynt. Drwy roi gwybod i ni fod angen canslo'ch lle, gellir ei gynnig i rywun arall. Yr un yw'r manylion ynghylch sut i ganslo â'r rheini am gadw lle ar gwrs.

Yn olaf, diolch i chi unwaith eto am fod yn llywodraethwr yng Nghastell-nedd Port Talbot ac am eich ymroddiad a'ch ymrwymiad i'ch ysgol.

**Yn gywir,**

**""**

**Kathryn E.** **Gilbert**

**Prif Swyddog Llywodraethu Ysgolion**

## **Sut i gadw lle**

Erbyn hyn mae gan bob sesiwn hyfforddiant ddolen i gadw'ch lle drwy Eventbrite. Cliciwch ar y ddolen ar y dudalen, neu copïwch y ddolen a'i gludo yn eich porwr mewnrwyd a bydd yn eich arwain at ffurflen i gadw lle ar gyfer y sesiwn hyfforddi honno. Bydd cofrestru'n parhau ar agor tan i'r sesiwn ddechrau; fodd bynnag, er mwyn rhoi amser i'r hyfforddwyr baratoi ar gyfer pob sesiwn, cadwch eich lle mewn da bryd cyn i'r sesiwn gael ei chynnal. ***Unwaith byddwch wedi cofrestru, byddwch yn derbyn gwahoddiad dros e-bost i'r hyfforddiant ar Teams***/***hyfforddiant wyneb yn wyneb - sicrhewch fod y cyfeiriad e-bost rydych yn ei ddarparu wrth gofrestru'n gywir, oherwydd caiff y gwahoddiad Teams ei anfon i'r cyfeiriad hwn.***

Ar gyfer cyrsiau a ddarperir gan Ddinas a Sir Abertawe, e-bostiwch: [schoolgovernorunit@swansea.gov.uk](mailto:schoolgovernorunit@swansea.gov.uk)

NEU

ffoniwch 01792 636550.

Cofiwch wrth lofnodi'r daflen presenoldeb mewn digwyddiad a gynhelir gan Abertawe, nodwch yn glir eich bod yn Llywodraethwr yng Nghastell-nedd Port Talbot i sicrhau bod yr wybodaeth yn cael ei throsglwyddo, a'ch cofnod hyfforddiant yn cael ei ddiweddaru.

**Adborth:**

Mae’r holl ffurflenni gwerthuso hyfforddiant yn ddienw ac yn cael eu darllen ac adolygir cynnwys a pherthnasedd cyrsiau unigol yn seiliedig ar y sylwadau a ddarperir. Felly cymerwch yr amser ar ddiwedd y sesiwn hyfforddiant i lenwi’r ffurflen. Fel bob amser, croesewir ac ystyrir y sylwadau hyn yn llawn bob tro.

## **Trosolwg o Hyfforddiant Llywodraethwyr (yn ôl dyddiad)**

## **Tymor y Gwanwyn 2023**

Gweler y tudalennau unigol am ragor o fanylion am bob digwyddiad hyfforddi.

| **Dyddiad** | **Digwyddiad Hyfforddi** | **Amser** | **Lleoliad** | **Rhif y Dudalen** |
| --- | --- | --- | --- | --- |
| Nos Fercher 8 Chwefror 2023 | **Deall Data – Ysgolion Cynradd**  **(HYFFORDDIANT GORFODOL)**  Owain Hyett a Meirwen Wats | 6.00pm-7.30pm | Ar-lein | 5 |
| Nos Iau 9 Chwefror 2023 | **Deall fformiwla Cyllideb Ysgolion**  Llywelyn Williams | 6.00pm – 8.00pm | Ystafelloedd A a B  Canolfan Ddinesig Castell-nedd | 6 |
| Nos Lun 13 Chwefror 2023 | **Trafod Colli Swydd**  Swyddogion AD | 6.00pm – 8.00pm | Ar-lein | 7 |
| Nos Iau 16 Chwefror 2023 | **Sefydlu Llywodraethwr (HYFFORDDIANT GORFODOL)**  Kathryn Gilbert | 6.00pm – 8.00pm | Ar-lein | 8 |
| **Hanner Tymor, dydd Llun 20 Chwefror, 2023 – Dydd Gwener 24 Tachwedd, 2023** | | | | |
| Dydd Llun 27 Chwefror 2023 | **Hyfforddiant Clerc i'r Corff Llywodraethu**  Kathryn Gilbert | 11.00am – 1.00pm | Ar-lein | 9 |
| Nos Fawrth 28 Chwefror 2023 | **Deall Data – Ysgolion Uwchradd**  **(HYFFORDDIANT GORFODOL)**  Rachel Reed a Maria Edwards | 6.00pm-7.30pm | Ystafelloedd A a B  Canolfan Ddinesig Castell-nedd | 10 |
| Nos Fawrth 7 Mawrth 2023 | **Cyflwyniad i Ddysgu Proffesiynol**  Gayle Shenton | 6.00pm - 7.30pm | Ystafelloedd A a B  Canolfan Ddinesig Castell-nedd | 11 |

**Parhad…**

| **Dyddiad** | **Digwyddiad Hyfforddi** | **Amser** | **Lleoliad** | **Rhif y Dudalen** |
| --- | --- | --- | --- | --- |
| Dydd Mawrth 7 Mawrth 2023 | **Y Cwricwlwm Newydd**  Anne Stoker | 10.00am – 12.00 ganol dydd | ar-lein | 12 |
| Nos Lun 13 Mawrth 2023 | **Cyfarfod tymhorol Cadeirydd ac Is-gadeirydd y llywodraethwyr â'r Uwch-dîm Rheoli addysg** | 6.00pm - 8.00pm | Ystafelloedd A a B  Canolfan Ddinesig Castell-nedd | 13 |
| Dydd Mercher 15 Mawrth 2023 | **Deall Data – Ysgolion Cynradd**  Tracy Hazel a Helen Woodford | 10.30am – 12.00 ganol dydd | Ystafell 3  Y Ceiau | 5 |
| Nos Iau 16 Mawrth 2023 | **Cynllun Datblygu ysgol**  Mike Daley ac Andrew Herbert | 6.00pm-7.30pm | Ystafelloedd A a B  Canolfan Ddinesig Castell-nedd | 14 |
| Dydd Mawrth 21 Mawrth 2023 | **Sefydlu Llywodraethwr**  **(HYFFORDDIANT GORFODOL)**  Kathryn Gilbert | 12 ganol dydd - 2.00pm | Ystafell 3  Y Ceiau | 8 |
| Nos Fawrth 28 Mawrth 2023 | **Hyfforddiant Gwahardd**  Kathryn Gilbert | 6.00pm – 8.00pm | Ystafelloedd A a B  Canolfan Ddinesig Castell-nedd | 15 |

### **DEALL DATA (Ysgolion cynradd - digwydd wedi'i ailadrodd)**

Mae Llywodraeth Cymru'n mynnu bod y sesiwn hon yn orfodol ac mae gofyn i bob llywodraethwr fynd iddi o fewn blwyddyn o'i benodi neu ei ethol. Bydd methu mynd i'r hyfforddiant yn ystod y cyfyngiad amser hwn yn golygu y cewch eich gwahardd yn awtomatig fel llywodraethwr

Bydd y sesiwn yn helpu i ddatblygu'ch dealltwriaeth o'r data a ddarperir fel arfer i ysgolion a sut i ddefnyddio'r data i wella perfformiad ysgol. Bydd gallu gwerthuso data perfformiad ysgol a chloddio'n fanylach i'r wybodaeth graidd yn galluogi llywodraethwyr i wneud cymariaethau a meincnodi sut mae eich ysgol yn perfformio o'i chymharu ag ysgolion eraill mewn amgylchiadau tebyg.

Dylai dysgu am ddata ysgol a deall yr hyn y mae'n ei olygu i'ch ysgol a'r hyn y mae angen ei wneud i godi safonau roi'r hyder i chi ofyn cwestiynau heriol i'r Pennaeth a thîm arweinyddiaeth yr ysgol er mwyn gwella perfformiad a chyrhaeddiad disgyblion.

Bydd un o'r sesiynau wedi'i theilwra'n benodol ar gyfer data ysgolion uwchradd; fodd bynnag, mae croeso i lywodraethwyr fynd i unrhyw un o'r digwyddiadau a restrir.

**Cynulleidfa Darged:** Yr holl lywodraethwyr nad ydynt wedi bod i'r sesiwn hanfodol hon yn flaenorol.

**Darparwr y Cwrs:** Swyddogion Cymorth Addysg Castell-nedd Port Talbot

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Nos Fercher 8 Chwefror 2023 | 6.00pm-7.30pm | Ar-lein | <https://www.eventbrite.co.uk/e/understanding-data-mandatory-training-primary-schools-tickets-528483888537> |
| Dydd Mercher 15 Mawrth 2023 | 10:30 – 12.00 ganol dydd | Ystafell 3  Y Ceiau | <https://www.eventbrite.co.uk/e/understanding-data-mandatory-training-primary-schools-tickets-528487248587> |

### **DEALL Y FFORMIWLA CYLLIDEB YSGOLION (Digwyddiad wedi'i ailadrodd)**

Bydd yr hyfforddiant hwn o fudd i bob llywodraethwr ond bydd ganddo berthnasedd penodol i lywodraethwyr sydd â rôl ar bwyllgorau cyllid.

Yn y lle cyntaf, rhoddir esboniad byr am gyfrifoldebau ehangach yr Awdurdod Lleol a'i rôl wrth ddyrannu'r cyfanswm sydd ar gael bob blwyddyn ar draws y gwahanol sectorau/meysydd cyfrifoldeb o fewn y Gyfarwyddiaeth Addysg.

Yn fwy penodol, mae’r cwrs wedi’i gynllunio i helpu llywodraethwyr i ddeall y fethodoleg a’r fformiwlâu sy’n sail i gyfrifo cyfrannau cyllideb ysgolion unigol a sut mae’n berthnasol i’w hysgol eu hunain, gan ganolbwyntio ar elfennau ariannu fformiwla cyfrannau cyllideb.

**Cynulleidfa Darged:** Aelodau'r Pwyllgor Cyllid.

**Darparwr y Cwrs:** Mr Llywelyn Williams, Tîm Rheoli Gwybodaeth

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Nos Iau 9 Chwefror 2023 | 6.00pm – 8.00pm | Ystafelloedd A a B  Canolfan Ddinesig Castell-nedd | <https://www.eventbrite.co.uk/e/understanding-the-school-budget-formula-repeat-event-tickets-528491029897> |

### **TRAFOD COLLI SWYDD (Digwyddiad wedi'i ailadrodd)**

Yn y lle cyntaf bydd llywodraethwyr yn cael y diffiniad o ddiswyddiadau a sut mae hyn yn effeithio ar ysgolion ynghyd â chyfrifoldebau ehangach yr ysgol a'r awdurdod lleol a'u rolau o fewn y broses diswyddo mewn ysgolion.

Yn fwy penodol mae'r cwrs wedi'i gynllunio i gynorthwyo llywodraethwyr i ddeall y broses ddiswyddo drwy gynnwys nifer o sefyllfaoedd anodd bywyd go iawn y mae Swyddogion AD wedi'u profi ar draws ysgolion yn ystod y blynyddoedd diwethaf.

Rhaid ymdrin â chynigion sy'n effeithio'n uniongyrchol neu'n anuniongyrchol ar weithwyr yn deg ac yn sensitif. Mae pwysigrwydd cynllunio ymlaen llaw, paratoi gofalus ac ymagwedd strwythuredig at y broses ddiswyddo yn hollbwysig. Bydd cynllun clir a ystyriwyd yn ofalus yn helpu i egluro a chyfleu'r angen am ddiswyddiadau a hefyd yn sicrhau y cydymffurfir ag ymgynghoriad. Disgwylir i weithwyr yr effeithir arnynt gan y cynigion gynnal eu cymhelliant a’u perfformiad drwy gydol y broses ddiswyddo a bydd yr amser a dreulir yn cynllunio a pharatoi yn hollbwysig wrth ragweld ac yna ymdrin â’r ansicrwydd, y dryswch a’r amheuaeth sy’n anochel pan gynigir diswyddiad.

Nod a diben y sesiwn hon yw rhoi cyngor a chefnogaeth ymarferol i lywodraethwyr wrth reoli’r dasg anodd o ddiswyddo staff.

**Cynulleidfa Darged:** Bydd yr hyfforddiant hwn o fudd i lywodraethwyr sydd â rôl ar y Pwyllgor Disgyblu a Diswyddo Staff a'r Pwyllgor Apeliadau Disgyblu a Diswyddo Staff. Mae croeso i benaethiaid ddod i'r digwyddiad hwn hefyd.

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Nos Lun 13 Chwefror 2023 | 6.00pm – 8.00pm | Ar-lein | <https://www.eventbrite.co.uk/e/redundancy-handling-repeat-event-tickets-528498542367> |

### **SEFYDLU LLYWODRAETHWYR - HYFFORDDIANT GORFODOL (Digwyddiad wedi'i ailadrodd)**

Os ydych yn llywodraethwr newydd eich ethol neu eich penodi, mae'n ofyniad gorfodol Llywodraeth Cymru eich bod yn mynd i hyfforddiant sefydlu o fewn blwyddyn i gael eich penodi neu eich ethol. Bydd peidio â mynd o fewn y terfyn amser hwn yn golygu ataliad awtomatig fel llywodraethwr.

Mae hyfforddiant sefydlu ar gyfer llywodraethwyr yn hanfodol er mwyn iddynt allu deall eu rôl a hyd a lled cyfrifoldebau'r swydd hon. Bydd yr hyfforddiant sefydlu'n helpu i sicrhau bod gennych chi, fel llywodraethwr newydd yr wybodaeth a'r dealltwriaeth i gyflawni'r rôl hon yn effeithiol er mwyn cefnogi'r ysgol i godi safonau. Bydd y sesiwn yn datblygu'ch hyder i'ch galluogi i gymryd rhan lawn a gweithredol fel aelod o'r corff llywodraethu. Bydd yr hyfforddiant yn adlewyrchu'r fframwaith deddfwriaethol ar gyfer llywodraethu ysgolion yng Nghymru a bydd yn canolbwyntio ar yr hyn a ddisgwylir gan lywodraethwr wrth fodloni eu gofynion cyfreithiol. Bydd hefyd yn esbonio rôl strategol llywodraethwr a sut mae hyn yn cefnogi ac yn herio gwaith yr ysgol a'r uwch-dîm arweinyddiaeth; eich rôl wrth lunio polisïau a gosod targedau a sut y dylai'r rhain gael eu monitro a'u gwerthuso, yn ogystal â sut ac i bwy y mae llywodraethwyr yn atebol.

**Cynulleidfa Darged:** Pob llywodraethwr sydd newydd ei benodi neu ei ethol nad yw wedi cyflawni'r cwrs gorfodol hwn o'r blaen.

**Darparwr y Cwrs:** Castell-nedd Port Talbot: Mrs Kathryn Gilbert, Prif Swyddog Llywodraethu'r Ysgol

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Nos Iau 16 Chwefror 2023 | 6.00pm – 8.00pm | Ar-lein | <https://www.eventbrite.co.uk/e/governor-induction-mandatory-training-tickets-528509194227> |
| Dydd Mawrth 21 Mawrth 2023 | 12 ganol dydd - 2pm | Ystafell 3  Y Ceiau | <https://www.eventbrite.co.uk/e/governor-induction-mandatory-training-tickets-528511711757> |

### **CLERCOD CYRFF LLYWODRAETHU - HYFFORDDIANT I GLERCOD NEWYDD (Digwyddiad wedi'i ailadrodd)**

Mae gan y clerc i'r corff llywodraethu rôl hanfodol i'w chwarae wrth gynnal ysgol oherwydd drwy ei sgiliau trefnu, gall clerc helpu llywodraethwyr i roi mewnbwn ystyrlon er mwyn gwella ysgol.

Ers rhoi hyfforddiant gorfodol ar waith i glercod ym mis Medi 2013, mae'n ofynnol bod yr holl glercod wedi mynd i'r sesiwn hyfforddiant a'i deall i safon ddigonol o fewn blwyddyn i gyflwyno'r ddeddfwriaeth neu o'u penodiad fel clerc newydd. Bydd y sesiwn yn ystyried cyfansoddiad cyrff llywodraethu a'u pwerau, a dyletswyddau statudol y clerc. I sicrhau y cydymffurfir â'r gofynion gorfodol ac er mwyn asesu bod y clercod wedi cyflawni'r lefel cymhwyster sy'n ofynnol o'r hyfforddiant, bydd asesiad byr ar ddiwedd y sesiwn ar ffurf cwis ysgrifenedig unigol neu sesiwn holi ac ateb.

**Cynulleidfa Darged:** Yr holl glercod, yn enwedig clercod newydd nad ydynt wedi cwblhau eu hyfforddiant gorfodol eto.

**Darparwr y Cwrs:**

Mrs Kathryn Gilbert, Prif Swyddog Llywodraethu Ysgolion

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Dydd Llun 27 Chwefror 2023 | 11.00am – 1.00pm | Ar-lein | <https://www.eventbrite.co.uk/e/clerks-to-the-governing-body-training-for-new-clerks-tickets-528512835117> |

### **DEALL DATA - HYFFORDDIANT GORFODOL (Ysgolion Uwchradd - digwyddiad wedi'i ailadrodd)**

Mae Llywodraeth Cymru'n mynnu bod y sesiwn hon yn orfodol ac mae gofyn i bob llywodraethwr fynd iddi o fewn blwyddyn o'i benodi neu ei ethol. Bydd methu mynd i'r hyfforddiant yn ystod y cyfyngiad amser hwn yn golygu y cewch eich gwahardd yn awtomatig fel llywodraethwr

Bydd y sesiwn yn helpu i ddatblygu'ch dealltwriaeth o'r data a ddarperir fel arfer i ysgolion a sut i ddefnyddio'r data i wella perfformiad ysgol. Bydd gallu dadansoddi data perfformiad ysgol ac ymdrin â'r wybodaeth graidd yn galluogi llywodraethwyr i gymharu a meincnodi sut mae eich ysgol yn perfformio o'i chymharu ag ysgolion eraill mewn amgylchiadau tebyg.

Dylai dysgu am ddata ysgol a deall yr hyn y mae'n ei olygu i'ch ysgol a'r hyn y mae angen ei wneud i godi safonau roi'r hyder i chi ofyn cwestiynau heriol i'r Pennaeth a thîm arweinyddiaeth yr ysgol er mwyn gwella perfformiad a chyrhaeddiad disgyblion.

Bydd un o'r sesiynau wedi'i theilwra'n benodol ar gyfer data ysgolion uwchradd; fodd bynnag, mae croeso i lywodraethwyr fynd i unrhyw un o'r digwyddiadau a restrir.

**Cynulleidfa Darged:** Pob llywodraethwr nad yw wedi dod i'r sesiwn orfodol hon o'r blaen.

**Darparwr y Cwrs:** Rachel Reed a Maria Edwards – Swyddog Cefnogi Addysg

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Nos Fawrth 28 Chwefror 2023 | 6.00pm-7.30pm | Ystafelloedd A a B  Canolfan Ddinesig Castell-nedd | <https://www.eventbrite.co.uk/e/understanding-data-mandatory-training-secondary-schools-tickets-528514580337> |

### **CYFLWYNIAD I DDYSGU PROFFESIYNOL – HAWL I HOLL STAFF YR YSGOL (Digwyddiad wedi'i ailadrodd)**

Lansiwyd y dull cenedlaethol yn 2018, gan greu gweledigaeth dysgu proffesiynol sy'n addas ar gyfer y system addysg sy'n esblygu yng Nghymru.

Ein nod yw eich cyflwyno i ddeall rôl y DU o ran sicrhau bod ysgolion yn ymwybodol o'r 8 elfen sy'n ffurfio'r dull cenedlaethol o fewn ysgol, yr awdurdod lleol a'r cyd-destun cenedlaethol, a’u rhoi ar waith.

1. Taith Dysgu Proffesiynol Unigol

2. Ysgolion fel Sefydliadau sy'n Dysgu

3. Y cyfuniad dysgu proffesiynol

4. Rhwydweithiau Cydweithredol

5. Safonau Addysgu ac Arweinyddiaeth Proffesiynol

6. Addysgeg ar gyfer dysgu proffesiynol

7. Cynnig Dysgu proffesiynol

8. Achredu a Chydnabyddiaeth

**Cynulleidfa Darged:** Pob llywodraethwr sydd wedi bod i sesiwn y cwricwlwm newydd yn y gorffennol (Adroddiad Donaldson)

**Darparwr y Cwrs:** Helen Woodford a Gayle Shenton – Swyddogion Cefnogi Addysg

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Nos Fawrth 7 Mawrth 2023 | 6.00pm - 7.30pm | Ystafelloedd A a B  Canolfan Ddinesig Castell-nedd | <https://www.eventbrite.co.uk/e/introduction-to-professional-learning-an-entitlement-for-all-school-staff-tickets-528519334557> |

### **Y CWRICWLWM NEWYDD (ADRODDIAD DONALDSON) (digwyddiad wedi'i ailadrodd)**

Ym mis Chwefror 2015, cyhoeddodd Llywodraeth Cymru ganfyddiadau'r Athro Graham Donaldson. Mae ei adroddiad 'Dyfodol Llwyddiannus' yn adolygiad annibynnol cynhwysfawr o'r cwricwlwm a threfniadau asesu yng Nghymru.

Nododd ei adroddiad hefyd ddiffygion trefniadau'r cwricwlwm presennol, sydd, yn eu hanfod, yr un peth ag yr oedden nhw pan gawsant eu llunio ym 1988, mewn cyfnod cyn y We Fyd-eang a datblygiadau technolegol a globaleiddio sy'n effeithio ar y ffordd yr ydym yn byw ac yn gweithio heddiw. Mae ei adroddiad yn dadlau bod y cwricwlwm bellach wedi'i orlwytho, yn gymhleth ac, mewn rhannau, yn hen ffasiwn.

Mae'r adroddiad yn nodi 4 diben ar gyfer y cwricwlwm. Mae'n argymell y dylai'r holl gwricwlwm ysgol gael ei lunio i helpu'r holl blant a phobl ifanc i fod yn:

* ddysgwyr uchelgeisiol, galluog sy'n barod i ddysgu drwy gydol eu bywydau
* cyfranwyr mentrus, creadigol sy'n barod i chwarae eu rhan yn llawn yn eu bywyd a’u gwaith
* dinasyddion egwyddorol a gwybodus sy'n barod i fod yn ddinasyddion i Gymru a'r byd
* unigolion iach, hyderus sy'n barod i fyw bywyd gan wireddu eu dyheadau fel aelodau gwerthfawr o gymdeithas.

Mae argymhellion yr Athro Donaldson yn nodi newid sylweddol o gwricwlwm y ganrif ddiwethaf.

Bydd y cwrs yn esbonio'r pedwar diben a'r meysydd dysgu a phrofiad yn fanylach, yn ogystal â'r goblygiadau tebygol i ysgolion yn CNPT.

**Cynulleidfa Darged:** Pob llywodraethwr.

**Darparwr y Cwrs:** Tîm Ymgynghorydd Herio

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Dydd Mawrth 7 Mawrth 2023 | 10.00am – 12 ganol dydd | ar-lein | <https://www.eventbrite.co.uk/e/the-new-curriculumthe-new-curriculum-for-wales-tickets-529199198047> |

### **CYFARFOD TYMHOROL Y CADEIRYDD A'R IS-GADEIRYDD Â'R UWCH-DÎM RHEOLI ADDYSG (digwyddiad wedi'i ailadrodd)**

Bob tymor bydd uwch-dîm rheoli'r gyfarwyddiaeth addysg yn cwrdd â chadeiryddion ac is-gadeiryddion i drafod a rhannu materion addysg cenedlaethol a lleol. Yn ogystal â hyn, defnyddir cyfle ym mhob cyfarfod i ddarparu sesiwn hyfforddi a gwybodaeth fer bwrpasol ar bwnc penodol a pherthnasol.

Mae'r cyfarfodydd hyn yn gyfrwng cyfathrebu pwysig rhwng yr awdurdod a chyrff llywodraethu ac mae llawer o bobl yn mynd iddynt yn gyffredinol.

**Cynulleidfa Darged:** Holl gadeiryddion ac is-gadeiryddion Llywodraethwyr CNPT.

**Darparwr y Cwrs:** Uwch-dîm Rheoli Addysg

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Nos Lun 13 Mawrth 2023 | 6.00pm – 8.00pm | Ystafelloedd A a B  Canolfan Ddinesig Castell-nedd | <https://www.eventbrite.co.uk/e/chair-vice-chair-of-governor-termly-meeting-with-education-smt-tickets-528521480977> |

### **CYNLLUN DATBLYGU YSGOL (Digwyddiad wedi'i ailadrodd)**

O 1 Medi 2015 daeth yn ofyniad cyfreithiol i bob ysgol roi Cynllun Datblygu Ysgol ar waith a'i gyhoeddi.

Y Cynllun Datblygu Ysgol yw cynllun strategol yr ysgol ar gyfer gwelliant. Mae'n amlinellu'r camau gweithredu y bydd yr ysgol yn eu cymryd i wella deilliannau dysgwyr. Caiff Cynllun Datblygu Ysgol ei lywio gan yr hunanwerthusiad rheolaidd y mae ysgol yn ei gyflawni o'i pherfformiad a'i data cyd-destunol ei hun, a bydd yn cynnwys blaenoriaethau gwella'r ysgol yn ogystal â thargedau tymor byr a thymor hwy.

Bydd arolygwyr Estyn yn defnyddio'r Cynllun Datblygu Ysgol, adroddiad hunanwerthuso'r ysgol a gwybodaeth arall i nodi a ffurfio llinellau ymholi yn ystod arolygiad. Bydd yr wybodaeth hanfodol hon yn helpu'r tîm arolygu i ddewis tystiolaeth i'w samplu er mwyn gwirio cywirdeb dyfarniadau'r ysgol.

Bydd y sesiwn hon yn amlinellu i'r llywodraethwyr beth yw prif agweddau Cynllun Datblygu Ysgol, pa feysydd y dylid eu cynnwys a'r amserlen sy'n rhan o hynny.

**Cynulleidfa Darged:** Pob llywodraethwr

**Darparwr y Cwrs:** Mike Daley ac Andrew Herbert - Swyddogion Cefnogi Addysg

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Nos Iau 16 Mawrth 2023 | 6.00pm – 7.30pm | Ystafelloedd A a B  Canolfan Ddinesig Castell-nedd | <https://www.eventbrite.co.uk/e/school-development-plan-tickets-528522985477> |

### **GWAHARDDIADAU (digwyddiad wedi'i ailadrodd)**

Gwaharddiad parhaol yw'r gosb fwyaf difrifol y gall ysgol ei rhoi i ddisgybl sy'n gwneud rhywbeth sy'n groes i bolisi ymddygiad yr ysgol. Mae'n golygu nad oes hawl bellach gan ddisgybl fynd i'r ysgol a chaiff ei enw ei dynnu oddi ar gofrestr yr ysgol.

Bydd y sesiwn hon yn canolbwyntio ar bwy sy'n gallu gwahardd plentyn, rhesymau dros wahardd ac opsiynau amgen i wahardd. Nod y cwrs hwn yw esbonio rolau a chyfrifoldebau'r pwyllgor yn ogystal â rhoi dealltwriaeth i lywodraethwyr o'r broses wahardd.

**Cynulleidfa Darged:** Yr holl lywodraethwyr, yn enwedig y rheini sy'n eistedd ar Bwyllgorau Disgyblu Disgyblion.

**Darparwr y Cwrs:** Mrs.Kathryn E Gilbert - Prif Swyddog Llywodraethu Ysgolion

|  |  |  |  |
| --- | --- | --- | --- |
| **Dyddiad** | **Amser** | **Lleoliad** | **Dolen i gadw eich lle** |
| Nos Fawrth 28 Mawrth 2023 | 6.00pm – 8.00pm | Ystafelloedd A a B  Canolfan Ddinesig Castell-nedd | <https://www.eventbrite.co.uk/e/exclusions-tickets-528527218137> |